钦定古今图书集成/明伦汇编/官常典/第614卷 > 吕显
## 钦定古今图书集成/明伦汇编/官常典/第614卷 > 吕显

按《魏书吕罗汉传》：“罗汉祖显，字子明，少好学，性廉直，
乡人有分争者，皆就而质焉。慕容垂以为河间太守。
皇始初，以郡来降，太祖嘉之，赐爵魏昌男，拜钜鹿太
守。清身奉公，务存赡恤，妻子不免饥寒。民颂之曰：‘时
惟府君，克己清明，缉我荒土，民胥乐生，愿寿无疆，以
享长龄’。”卒官。